# data[].attributes.body
ตั้งแต่มีเธอฉันมีความสุข (This Time) คือเพลงภาษาไทยเพลงล่าสุดของ วี-วิโอเลต วอเทียร์ ที่กลับมาพร้อมบรรยากาศฟีลกู๊ดอบอุ่นหัวใจ คล้ายๆ กับผลงานก่อนหน้าของเธออย่าง กักตัว เพียงแต่ครั้งนี้ เธอได้ลดความสนุกสนานของเพลงลงมา และเพิ่มความโรแมนติกให้ชัดเจนยิ่งขึ้น

สำหรับ ตั้งแต่มีเธอฉันมีความสุข ยังคงเป็นผลงานที่วีลงมือเขียนเนื้อร้องด้วยตัวเอง และแต่งทำนองร่วมกับ โหน่ง-วิชญ วัฒนศัพท์ โปรดิวเซอร์คู่ใจของเธอ มาพร้อมกับสไตล์ดนตรีป๊อปฟังสบาย โดดเด่นด้วยเสียงซินธิไซเซอร์เพราะๆ และเสียงคอรัสชวนหลงใหล

อีกหนึ่งความพิเศษของ ตั้งแต่มีเธอฉันมีความสุข คือเนื้อหาของเพลงที่พอฟังแล้วให้ความรู้สึกเหมือนเรากำลังดูหนังโรแมนติกเรื่องหนึ่ง โดยบอกเล่าเรื่องราวของคนคนหนึ่งที่มักจะถูกความรักทำร้ายจิตใจมาโดยตลอด จนกระทั่งเธอได้พบกับความรักครั้งใหม่ที่แตกต่างไปจากทุกๆ ครั้ง เพราะการมีใครคนนั้นอยู่เคียงข้างทำให้เธอเข้าใจว่าความสุขของการได้รักใครสักคนเป็นอย่างไร

เหตุผลที่เรากล่าวว่าการฟังเพลง ตั้งแต่มีเธอฉันมีความสุข เหมือนการดูหนังโรแมนติก นั่นก็เพราะการเขียนเนื้อร้องของวีที่เลือกใช้ประโยคง่ายๆ ตรงไปตรงมา ซึ่งทำให้เราสามารถจินตนาการภาพตามได้ไม่ยาก และสามารถสัมผัสได้ถึงความรู้สึกที่วีถ่ายทอดลงไปในบทเพลงได้อย่างชัดเจน

“เข้าใจแล้ว ความรักที่ดีมันเป็นแบบนี้เอง อย่างแค่โมเมนต์ ที่เราชอบแย่งกันเลือกเพลง ในรถที่มีแค่เรา เธอทำให้เรื่องแค่นี้พิเศษ สั่งอาหารกินตอนเที่ยงคืน ปลุกตอนเช้าแม้ว่าเธอ จะไม่ยอมตื่น”

แม้ว่าเนื้อหาของเพลงจะพูดถึงเรื่องราวความสัมพันธ์ของคนสองคน แต่วีได้เล่าให้เราฟังว่า ตั้งแต่มีเธอฉันมีความสุข ไม่ได้ถูกวางกรอบว่าจะต้องเป็นความสัมพันธ์แบบแฟนเท่านั้น แต่ยังหมายรวมถึงความสัมพันธ์ทุกรูปแบบที่ทำให้เรารู้สึกมีความสุขในการมอบความรักให้กันและกัน

“วีรู้สึกว่าเพลงนี้มันไม่ได้จำเป็นต้องเป็นเพลงรักแบบคู่รักเท่านั้น วีคิดว่ามันสามารถมองไปไกลกว่านั้นได้อีก อย่างเช่นเราสามารถ Appreciate คนรอบตัวที่เรารู้สึกว่าเราดีใจจังที่มีคนคนนี้อยู่ในชีวิตเรา เป็นความสัมพันธ์แบบเพื่อนก็ได้ ครอบครัวก็ได้ หรือแบบไหนก็ได้ วีเลยรู้สึกว่ามันเป็นเพลงที่ค่อนข้างกว้างมากๆ ค่ะ”

ดังนั้นแล้ว เราจึงคิดว่า ตั้งแต่มีเธอฉันมีความสุข เป็นเพลงที่เหมาะสมอย่างยิ่งในการส่งมอบให้กับคนที่เรารู้สึกโชคดีที่มีเขาหรือเธออยู่เคียงข้าง เพื่อแทนความรู้สึกขอบคุณที่เข้ามาทำให้ชีวิตของเราได้พบกับความสุขอย่างที่ไม่เคยพบเจอมาก่อน

“ตั้งแต่มีเธอฉันมีความสุข วันนี้ฉันมีความสุข เราคบกันนานๆ ได้ไหม ตั้งแต่มีเธอฉันมีความสุข วันนี้ฉันมีความสุข เราคบกันนานๆ ได้ไหม”

# data[].attributes.attachment_link.title
ตั้งแต่มีเธอฉันมีความสุข | Violette Wautier x TorSaksit (Piano & i Live)

# data[].attributes.headline
ร้านอาหารที่แนะนำ

# data[].attributes.subject
ร้านอาหารที่แนะนำ

# data[].attributes.body
มารู้จักกับ ” ร้านคำพูน ” อาหารไทยสไตล์อีสานชื่อดัง ที่อร่อยแบบคำพูน ๆ!

05/04/2024

กลยุทธ์การทำธุรกิจ

“ร้านคำพูน” ร้านอาหารไทยสไตล์อีสานดั้งเดิม ที่อร่อยแบบคำพูน ๆ ซึ่งปัจจุบันมีทั้งหมด 9 สาขา โดยวันเราจะพาทุกท่านมาไขเคล็ดลับการบริหารจัดการร้านอย่างมีประสิทธิภาพของร้านคำพูนไปพร้อม ๆ กัน

และวันนี้ FoodStory จะพาทุกท่านมาล้วงความลับ พร้อมกับแช์ประสบการณ์ตรงไปกับร้านคำพูน สาขาเซนทรัล เวสต์วิลล์ กับการจัดการร้านอาหารด้วย Mobile Order ทำให้ลูกค้าไม่ต้องรอบริการนาน ๆ ลดขั้นตอนการทำงานของพนักงานลง

คุณเมย์ จิราพร คงสอน ผู้จัดการร้านคำพูน สาขาเซนทรัล เวสต์วิลล์

“คือระบบมันไม่หาย สมมติถ้าเกิดไฟดับหรือว่าขัดข้องอะไรขึ้นมา FoodStory ก็ยังสำรองข้อมูลให้เราอยู่”

” ร้านคำพูน “ เป็นร้านอาหารอีสานดั้งเดิม ทางร้านจะไม่ใส่ผงชูรส อาหารทุกรายการจะไม่ใส่ผงชูรสเลย ลูกค้าที่เข้ามาล้วนติดใจรสชาติ รวมไปถึงสไตล์การตกแต่งของร้านที่สวยงาม แถมยังผสมผสานความเป็นอีสานดั้งเดิมเข้าไป ทำให้บรรยากาศน่านั่งมาก ๆ

เมนูเด็ดของทางร้านที่ใครมาก็ห้ามพลาด!

“ข้าวคอหมูระเบิด”

“ตำหลวงพระบาง”

“ข้าวผัดพริกคั่วปลาทู”

คุณเมย์ยังบอกอีกว่าถ้าลูกค้ามาทานที่ร้านคำพูนเมื่อไหร่ ต้องสั่งสามรายการนี้ทุกครั้ง เรียกได้ว่าเป็นเมนูเด็ดที่ใครมาก็ห้ามพลาดกันเลยทีเดียว!

โดยทางร้านคำพูนได้มีการใช้ Mobile Oder ในการรับออร์เดอร์ ซึ่งลูกค้าสามารถสแกนสั่งอาหารที่โต๊ะได้เลย ไม่ต้องรอพนักงานในการรับออร์เดอร์ให้ลูกค้า อีกทั้งออร์เดอร์ลูกค้าถูกต้อง แม่นยำ และใช้งานง่าย นอกจากนี้คุณเมย์ยังบอกอีกว่าถ้าลูกค้าหลุดออร์เดอร์ ก็สามารถกลับมาดูในข้อมูลได้ ทำให้ลูกค้าไม่ต้องรอบริการนาน ๆ ลดภาระพนักงานได้อีกด้วย

ออร์เดอร์ถูกต้องแม่นยำ

ลูกค้าไม่ต้องรอบริการนาน ๆ

ลดขั้นตอนการทำงานให้กับพนักงาน

“ช่วยได้หลายอย่าง ถ้ามีเครื่อง POS คอยอำนวยความสะดวกให้ทุกอย่าง เกี่ยวกับแคชเชียร์ การเงิน และก็เกี่ยวกับการรับของเข้า/ย้ายของออกไปตามสาขา แล้วก็ระบบที่คีย์อาหารเข้าไปในครัวจะมีความแม่นยำ”

# data[].attributes.headline
ที่เที่ยวที่แนะนำ

# data[].attributes.subject
ที่เที่ยวที่แนะนำ

# data[].attributes.body
ในช่วงวันหยุดที่ผ่านมาสาวสีส้มชวนยัยน้องสาวไปเที่ยวเกาะล้าน
ใจจริงอยากแค่อยากเปลี่ยนบรรยากาศ
แต่การเที่ยวครั้งนี้มีทั้งเรื่องราวที่ดีและไม่ดี เลยขอสรุปสั้นๆ
เป็นทริปมันส์ๆ ที่บอกการเดินทางค่าใช้จ่ายให้ครบถ้วน
เพื่อเพื่อนๆ จะได้วางแผนไปเที่ยวได้ ตามไปชมกันค่ะ
เช้า : วันแรกเราเดินทางจากกทม. ด้วยรถตู้จากอนุสาวรีย์วินตรงเซ็นจูรี่ ซึ่งวันนี้เป็นวันหยุดยาว มีคนมารอมากมาย การจัดการค่อนข้างไม่ค่อยดีเท่าไรค่ะ ที่รอรถค่อนข้างแออัดมาก กว่าเราจะขึ้นรถได้ประมาณ 2 ชั่วโมง ค่ารถตู้ 120 บาท และพอได้ขึ้นรถก็ต้องเจอกับเรื่องที่ทำให้เราเซ็งไปตลอดทาง เมื่อคนขับรับขนสินค้าจากกทม. เพื่อไปส่งที่ศรีราชา โดยเป็นกล่องขนาดใหญ่ 3 กล่อง วางซ้อนกันและวางตรงข้างประตู หลายคนถามสาวสีส้มมาว่าทำไมไม่ขอเปลี่ยนรถ ซึ่งตอนนั้นเราคิดแต่เพียงว่าขอให้ไปถึงเกาะล้านเร็วๆ เพราะถ้าเราไม่นั่งคันนี้ก็ต้องรออีกไม่ต่ำกว่า 2 ชั่วโมง เราจึงไม่มีทางเลือกมาก เลยต้องนั่งจับกล่องนั้นไปตลอดทางเพราะกลัวมันตกค่ะ ซึ่งตอนหลังมารู้ว่ามีวินรถตู้จากอนุสาวรีย์ไปเกาะล้านอีกมากมาย ใครจะไปเกาะล้านก็ลองเลือกดูดีๆ นะคะ ระวังแจ็คพอตเจอแบบสาวสีส้ม ส่วนเรื่องการขับรถโชคดีที่คนขับขับไม่ค่อยเร็วมาก แต่มีอ้อมไปส่งของที่ศรีราชาบ้าง สุดท้ายเราก็ไปถึงท่าเรือแหลมบาลีฮายตอนเวลาประมาณบ่ายสองโมง
บ่าย : จากท่าเรือแหลมบาลีฮายจะมีเรือโดยสารไปส่งยังท่าหน้าบ้าน และที่หาดตาแหวน ในราคา 30 บาทเท่านั้น เราเลือกเรือที่ไปลงที่ท่าหน้าบ้านเพราะะกะว่าจะทานมื้อกลางวันและเรานัดทางรีสอร์ทให้มารับบริเวณท่าหน้าบ้านค่ะ

แม้จะเป็นวันหยุดแต่ก็ไม่ต้องรอนานเพราะมีเรือทุกครึ่งชั่วโมง
เราใช้เวลาประมาณ 30 นาทีก็มาถึงท่าหน้าบ้าน สิ่งแรกที่ทำคือการทานข้าวกลางวันโดยบริเวณท่าหน้าบ้านจะมีร้านขายอาหารมากมาย อาหารตามสั่งของแต่ละร้านเริ่มต้นที่ 50 บาท ถือว่าบริเวณนี้ราคาอาหารไม่ได้แพงเว่อร์ค่ะ สามารถเลือกทานร้านไหนก็ได้ ส่วนสาวสีส้มเลือกทานมื้อกลางวันที่ร้านท่าหน้าบ้าน

ดูรายละเอียดร้านเพิ่มเติมที่นี่>>ร้านอาหาร ท่าหน้าบ้าน
หลังจากทานข้าวเสร็จจุดหมายต่อไปคือร้านที่กำลังฮิปของเกาะร้านมาหารักคาเฟ่ จากท่าหน้าบ้านสามารถเดินไปยังร้านได้แต่ค่อนข้างไกลนิดนึงค่ะ

ตอนกลางวันจะบริการกาแฟ เครื่องดื่ม และเบเกอรี่ แนะนำเค้กมะพร้าวค่ะอร่อยเนื้อนุ่มทานขนมไปนั่งชิลมองวิวทะเลไปฟินมากๆ ส่วนตอนเย็นจะเปลี่ยนเป็นบาร์ยามเย็นริมทะเลสำหรับนั่งดื่มชิลๆ เครื่องดื่มเริ่มต้นที่ 50 บาท ส่วนอาหารเริ่มต้นที่ 95 บาทเท่านั้น วันธรรมดาเปิดตั้งแต่เที่ยง-23.00 น. ส่วนวันเสาร์-อาทิตย์ร้านจะเปิดสองช่วงคือ ตั้งแต่เวลา 12.00-15.30 น. ส่วนตอนเย็นจะเปิดตั้งแต่ 17.30 -24.00 น. โทร : 082 444 2144

แนะนำเค้กมะพร้าวค่ะ อร่อยมากๆ

เย็น : คืนนี้เราพักที่ซานาดูบีชรีสอร์ท ซึ่งตั้งอยู่บริเวณหาดแสม โดยทางที่พักมีรถมารับบริเวณท่าหน้าบ้านค่ะ สาวสีส้มเคยมาพักที่นี่แล้วและติดใจเรื่องทำเลเพราะมีหน้าหาดอยู่หาดแสม ซึ่งโซนนี้จะไม่มีที่พักอื่นเลยค่ะ ช่วงตอนบ่ายอาจจะมีนักท่องเที่ยวพลุกพล่าน แต่พอตกเย็นเมื่อนักท่องเที่ยวกลับไปแล้วจะค่อนข้างสงบเป็นส่วนตัวเลยค่ะ ค่าที่พัก 2,000 บาท พร้อมอาหารเช้า
ห้องพักเป็นระบบคีย์การ์ด กว้างขวาง สิ่งอำนวยความสะดวกภายในห้องมีทั้งตู้เย็น เครื่องทำน้ำร้อน กาแฟ ทีวี เคเบิ้ลทีวี ห้องน้ำแยกส่วนเปียกและแห้งชัดเจนและยังมีอาหารเช้าให้บริการอีกด้วย ใครที่ไม่ต้องการอาหารเช้าก็แจ้งได้ แต่ไวไฟที่นี่ไม่ค่อยแรงนะคะ

จากนั้นในยามเย็นเราสองคนขึ้นไปชมพระอาทิตย์ตกซึ่งจะอยู่บริเวณใกล้กับอาคารผลิตไฟฟ้าพลังงานแสงอาทิตย์ ที่เราสองคนเรียกว่าอาคารยานอาวกาศ ด้านบนสามารถชมวิวพระอาทิตย์ตกได้สวยงามมากๆ ค่ะ
บริเวณหน้ารีสอร์ทจะมีทุ่นทางเดินที่เขาทำยาวจากฝั่งออกไปประมาณ 30 เมตร สามารถเดินไปถ่ายรูปได้ค่ะ แต่ระวังเรื่องความปลอดภัยหน่อยนะคะ เพราะสาวสีส้มเห็นบางจุดเชือกที่รั้งทุ่นเอาไว้ขาดเป็นบางช่วงค่ะ

ทางรีสอร์ทยังมีบริการอาหารค่ำ ซึ่งราคาค่อนข้างสูงแต่ปริมาณเยอะมากๆ ค่ะ คืนนี้มีความสุขที่ได้มาใช้เวลานั่งมองพระอาทิตย์ในยามเย็นโดยไม่ต้องมีเรื่องใดมากวนใจ แม้การเดินทางเมื่อเช้าจะเหนื่อยแต่มาเจอวิวสวยๆ แบบนี้ก็หายเหนื่อยแล้วค่ะ

ค่าใช้จ่ายวันแรก
ค่ารถตู้ 120 บาท
ค่าเรือ 30 บาท
ค่าข้าวกลางวัน 70 บาท
ค่าเครื่องดื่มและขนมที่มาหารักคาเฟ่ 150 บาท
ค่าที่พัก 1000 บาท (ค่าที่พักราคาเต็ม 2,000 แต่หารกัน 2 คน)
ค่าเครื่องดื่มและอาหารทานเล่น 200 บาท
รวมเป็นเงิน 1,570 บาท

เช้า : ทานอาหารที่รีสอร์ท ซึ่งเป็นบุฟเฟ่ต์ค่ะ อาหารค่อนข้างเยอะ และอร่อยด้วย ทั้ง ขนมปังปิ้ง ไข่ดาว ชา กาแฟ น้ำผลไม้ ข้าวต้ม ต้มจืด ข้าวผัด พัดผัก ผลไม้เป็นต้น

จากนั้นเราสองคนไปยังมุมที่เราชอบมากๆ เมื่อมาหาดแสมนั่นก็คือสะพานไม้เลียบชายหาด ซึ่งอยู่ถัดจากซานาดูบีชรีสอร์ทไปเล็กน้อย ในช่วงที่น้ำขึ้นจะสวยมากๆค่ะ เพราะน้ำตรงนี้ใสมากๆ แต่ระวังนิดนึงนะคะ เพราะสะพานจะมีบางช่วงที่ตะปูหลุด ทำให้พอเหยียบลงไปพื้นไม้จะยุบลง ค่อนข้างน่ากลัวทีเดียวค่ะ

เรานั่งบนสะพานไม้ นอนมองท้องฟ้า ฟังเสียงคลื่น ฟังเพลงเพราะๆ จนพอใจก็ถึงเวลาที่เราจะย้ายที่พักไปยังบริเวณท่าหน้าบ้านค่ะ

เที่ยง : หลังจากเช็คเอาท์จากซานาดูบีชรีสอร์ท เราก็นั่งรถของรีสอร์ทที่มาส่งบริเวณหน้าบ้าน เพื่อเดินทางไปยังเฉลียงลมที่พักที่เราจองเอาไว้ และขึ้นชื่อว่าจองยากมากๆ พอไปถึงบริเวณท่าหน้าบ้านเราก็โทรให้ทางที่พักมารับเราค่ะ

ห้องพักที่เราจองเอาไว้ชื่อว่าบ้านบุษบา ราคาเพียง 1000 บาทเท่านั้น มีจักรยานให้ปั่นฟรี และพี่เจ้าของก็น่ารักมากๆด้วยค่ะ โทรสอบถามห้องพักได้ที่ 0892136653 ต้องโทรในช่วง 9.00-15.00 น. เท่านั้นนะคะ

ภายในที่พักมีทั้งทีวี แอร์ เครื่องทำน้ำร้อน ชากาแฟ เครื่องทำน้ำอุ่น แต่จะไม่มีไวไฟและอาหารเช้านะคะ
มีมุมระเบียงด้านนอกให้นั่งชิลด้วย
จากนั้นเราทั้งสองตัดสินใจว่าเวลาที่เหลือเราจะไปนอนเล่นที่หาดเทียน เพราะเคยไปและชอบมากๆ คนก็ไม่เยอะเท่าไร โดยเรานั่งรถสองแถวที่จอดบริเวณหน้าวัดใหม่สำราญ ราคาเพียงคนละ 30 บาทเท่านั้น จากหาดเทียนรถสองแถวที่มาท่าหน้าบ้านจะหมดตอน 17.30 น. หาดเทียนเป็นหาดที่สวยงาม น้ำใส ทรายเม็ดเล็กนุ่ม บรรยากาศเหมือนอยู่เสม็ดเลยค่ะ

ช่วงท้ายหาดจะเป็นช่วงที่มีเก้าอี้ชายหาดมากมาย แต่เราสองคนเลือกเดินไปยังต้นหาด ตรงนี้จะไม่ค่อยมีเตียงผ้าใบเท่าไร เราเลือกเช่าเสื่อราคา 50 บาทและปูนอนรับลมเย็นๆ ฟังเสียงคลื่นและส่องหนุ่มๆ ฝรั่งแถวนี้ค่ะ ขอบอกว่าแถวนี้งานดี งานเริ่ดมากๆ

นอนส่องฝรั่งกันสมใจก็ถึงเวลากลับที่พัก โดยอาหารเย็นวันนี้เราเลือกซื้อซีฟู้ดจากร้านบริเวณท่าหน้าบ้าน แล้วให้ทางร้านปิ้งย่างให้ฟรี แถมน้ำจิ้มอีกด้วย ในราคาไม่แพงมากๆ นำมาทานบริเวณหน้าห้องพักค่ะ

เย็น : ในยามเย็น บริเวณเฉลียงลมเขาจะมีบาร์เล็กๆ ริมทะเลที่เปิดใหม่บริการ พร้อมกับดนตรีสด ขอบอกว่าชิลมากๆ

คืนสุดท้ายก่อนกลับคืนนี้เป็นคืนที่มีความสุขสุดๆ เพราะบรรยากาศ ที่พัก ทำให้เราได้พักผ่อนและชาร์จแบตกันอย่างเต็มที่เลยล่ะค่ะ

ค่าใช้จ่ายวันที่สอง
ค่าที่พัก 500 บาท/คน
ค่ารถสองแถวไปกลับหาดเทียน 60 บาท
ค่าซีฟู้ดคนละ 200 บาท
ค่าเครื่องดื่มและอาหารที่บาร์ของเฉลียงลมคนละ 200 บาท

รวมเป็นเงิน 960 บาท
เช้า : เช้าตรู่ของวันสุดท้ายเราตื่นมาชมพระอาทิตย์ขึ้นบริเวณหน้ารีสอร์ท ซึ่งถ้าซานาดูเป็นจุดที่ชมพระอาทิตย์ตกสวยสำหรับเรา เฉลียงลมก็เป็นจุดที่ชมพระอาทิตย์ขึ้นได้สวยงามมากๆ

เราเดินทางออกจากเกาะล้านประมาณตอนเทียง และกลับโดยรถตู้มาลงยังอนุสาวรีย์ชัยสมรภูมิ ปิดทริปเกาะล้านสั้นๆ ของเราแต่ก็สุขไม่เบา ใครอยากลองมาเที่ยวเกาะล้านแบบปล่อยเวลาไปเรื่อยๆ ไม่เร่งรีบก็ลองนำไปปรับใช้กันดูนะคะ

ค่าใช้จ่ายวันที่สาม

ค่าอาหารเช้า 50 บาท
ค่าอาหารกลางวัน 100 บาท
ค่าเรือ 30 บาท
ค่ารถตู้ 100 บาท
ค่าของฝาก 190 บาท

รวมเป็นเงิน 470 บาท

รวม 3 วัน 3,000 บาท

# data[].attributes.attachment_link.provider_name
ชิลไปไหน : แนะนำที่กิน ที่พัก ที่เที่ยว คัดสรรเพื่อคนรักความชิล

# data[].attributes.attachment_link.title
เที่ยวเกาะล้าน 3 วัน 2 คืน สไตล์ฮิปๆ ด้วยเงิน 3000 บาทขาดตัว

# data[].attributes.attachment_link.description
ในช่วงวันหยุดที่ผ่านมาสาวสีส้มชวนยัยน้องสาวไปเที่ยวเกาะล้าน ใจจริงอยากแค่อยากเปลี่ยนบรรยากาศ แต่การเที่ยวครั้งนี้มีทั้งเรื่องราวที่ดีและไม่ดี เลยขอสรุปสั้นๆ เป็

# data[].attributes.headline
หนังสือ Podcast ที่แนะนำ

# data[].attributes.subject
หนังสือ Podcast ที่แนะนำ

# data[].attributes.body
พอดแคสต์ (Podcast) คือคอนเทนต์ประเภทหนึ่งที่คล้ายกับการจัดรายการวิทยุโดยจะมีผู้ดำเนินรายการเพียงคนเดียวหรือหลายคนมาแชร์ความรู้และประสบการณ์ในด้านต่าง ๆ ในรู้แบบคลิปเสียง ทำให้พอดแคสต์กลายมาเป็นที่นิยมเพราะสามารถฟังเนื้อหาดี ๆ ไปพร้อมกับการทำกิจกรรมต่าง ๆ ได้นั่นเอง

ไม่ว่าจะผ่านไปกี่ยุคสมัย
หนังสือก็ยังเป็นความสุขของใครหลายๆ คน
นอกจากรายการ “ALREADY อ่าน แล้ว ดี” แล้ว
ในรายการของ Mission To The Moon เอง
ก็มีการรีวิวหนังสือกันอยู่บ่อยๆ

บางเล่มเป็นหนังสือที่เหมาะกับการพัฒนาตนเอง
บางเล่มเหมาะกับการทำงาน
และมีอีกไม่น้อยที่เหมาะกับการใช้ชีวิต

วันนี้เราเลยรวบรวมมาฝากกัน
ใครกำลังหาหนังสืออ่าน ลองไปฟัง
และเตรียมโดน #ป้ายยา กันได้เลย!

MM EP.622 | หนังสือ “Principles For Success” #ความสำเร็จในชีวิต
ฟังทาง Spotify: https://spoti.fi/3gWJzDB

MM EP.715 | หนังสือ “High Speed Problem Solving” #การแก้ปัญหา
ฟังทาง Spotify: https://spoti.fi/3eLxGxH

MM EP.645 | หนังสือ “Testing Business Ideas” #การทำธุรกิจ
ฟังทาง Spotify: https://spoti.fi/335iF4j

MM EP.760 | หนังสือ “You Sadly Smile in The Profile Picture” #ความน่าเศร้าของชีวิตจริง
ฟังทาง Spotify: https://spoti.fi/2PJSJIE

MM EP.820 | หนังสือ “It Doesn’t Have to be Crazy at Work” #การทำงานให้มีความสุข
ฟังทาง Spotify: https://spoti.fi/3xII7L2

MM EP.666 | หนังสือ “Personalized Marketing” #การทำการตลาด
ฟังทาง Spotify: https://spoti.fi/3eQRT58
.
MM EP.659 | หนังสือ “Atomic Habits” #การสร้างนิสัยใหม่
ฟังทาง Spotify: https://spoti.fi/2RmdQRx

MM EP.1083 | หนังสือ “The Why Cafe” #มุมมองการใช้ชีวิต
ฟังทาง Spotify: https://spoti.fi/3t9LZ4f

MM EP.958 | หนังสือ “ล้ม ลุก เรียน รู้” #การเข้าใจโลกและการทำงาน
ฟังทาง Spotify: https://spoti.fi/33aqWEa

MM EP.606 | หนังสือ “The Terrorist’s Son” #ข้อคิดจากชีวิตคน
ฟังทาง Spotify: https://spoti.fi/3gU4V4y

MM EP.694 | หนังสือ “25 วิธีคิดให้ชีวิตสบายๆ” #การใช้เงิน
ฟังทาง Spotify: https://spoti.fi/3xEmfAH

MM EP.680 | หนังสือ “ความสุขปัจจุบันสุทธิ” #การใช้ชีวิตให้มีความสุข
ฟังทาง Spotify: https://spoti.fi/3eb4XmX

# data[].attributes.headline
เชียงคาน 3 วัน 2 คืน

# data[].attributes.subject
เชียงคาน 3 วัน 2 คืน

# data[].attributes.body
Day 0-1

วันแรกเลิกงาน รีบไปขึ้นรถหมอชิต VIP Sun Bus รอบ 19.00 รถออกตรงเวลาและถึงเชียงคานตอน 05.22

ลุงปัญญาคนขับสกายแลปโทรหาและรอเราอยู่แล้ว คือรู้สึกดีมากลุงใจดีมากๆ (ติดต่อจองรถจากเพจลุงมูลรถนำเที่ยวเชียงคาน) ไม่รอช้า ลุงพาเราขึ้นไปดูวิวที่ภูทอกก่อนเลย เสียค่าขึ้นภูทอกไป-กลับ 40 บาท  ข้างบนตอนที่ไป อากาศประมาน 17-18 องศา คือไม่คาดหวังหมอกเลย แต่อยากดูพระอาทิตย์ขึ้น สรุปสว่างแล้วก็ยังไม่เห็นพระอาทิตย์  แต่หมอกเริ่มลอยมา แล้วหนาขึ้นเรื่อยๆ หันไปอีกทีพระอาทิตย์ลอยขึ้นมาแล้ว แล้วหมอกก็หนาขึ้น  แสงกับหมอกมาด้วยกันสวยมากๆเลยค่ะ  อยากอยู่นานๆ แต่คนเยอะ เลยไหว้หลวงพ่อสุวรรณศรีบรรพตและลงมาตอน 7 โมงกว่าๆ พอลงมาก็แวะซื้อชุดใส่บาตร ใส่บาตรราคา 30 บาท

เราเดินหาลุงสกายแลป ลุงพาไปเที่ยววัดพระบาทภูควายเงินต่อ ระหว่างรอคาเฟ่บ้านติดดินเปิด ค่าขึ้น-ลง วัดพระบาทภูควายเงินจ่ายแยกคนละ 40 บาทนะคะ ข้างบนวัดเราไปสักการะรอยพระบาทก่อนเลย ตา ด้วยหลวงพ่อทันใจ มีจุดสักการะ 4-5 จุดได้แต่เราจำไม่ได้  จากนั้นก็ให้อาหารกระต่าย คือกระต่ายเยอะมากค่ะ มีน้องหมูป่าด้วย 1 ตัวให้แทบอาหารแทบไม่ทันเลยค่ะ

Advertisement

จากนั้นไปต่อที่คาเฟ่บ้านติดดิน คือคาเฟ่กว้างมาก แล้วตกแต่งได้แบบสวยมากๆ อากาศดีติดริมแก่ง เห็นภูเขา จิบกาแฟและมองวิวเพลินๆคือที่สุด ใครที่เป็นสายคาเฟ่ น่าจะได้รูปกันมาเยอะพอสมควร แต่เราไปเอาบรรยากาศ ราคาอาหารกับแกที่นี่ก็ไม่แพงนะคะ หลัก 100 บาท เราใช้เวลาที่นี่ รวมนั่งชิวๆ เดินดูรอบๆ เป็นชั่วโมงเลยค่ะ เกือบ 11 โมงเช้า

ออกมาแล้วโทรหาคุณลุงให้พาไปแก่งคุดคู้ก่อน จริงๆ ก็อยู่ติดกับคาเฟ่แหละค่ะ ไม่ไกลกันมาก พอเข้าไปในแก่งคุดคู้ก็คือร้านค้าเยอะมากค่ะ แต่เราไปช่วง11โมงคืออากาศร้อนนิดนึง แต่วิวก็สวยนะคะ น้ำมะพร้าวเย็นราคาขวดละ 10 บาทคือสิ่งที่เราชอบค่ะจากแก่งคุดคู้ 🤣 เลยซื้อให้ลุงขับสกายแลป ขวดนึงค่ะ จริงๆที่ถนนคนเดินก็มี เรามาคนเดียว เหมาสกายแลป 4 ที่ ราคา 500 บาทนะคะ  พอเที่ยวครบประมาณเที่ยง ลุงก็ไปส่งเราที่บ้านทอฝัน ที่พักคืนแรกของเรา ดีมากที่พี่เขาให้ check in ก่อน เพราะเหนื่อยมากๆเลย

Advertisement

เราอาบน้ำ พักผ่อน จน15.30 เราก็ออกไปปั่นจักรยานริมโขงค่ะ เราพยายามมากที่จะดูพระอาทิตย์ตก ปั่นไปปั่นมา คนที่ก็เริ่มเยอะขึ้น แล้วสุดท้ายก็ไม่ได้เห็นพระอาทิตย์ลับขอบฟ้า ก็ไปเดินถนนคนเดินต่อจอยๆ วันสุดสัปดาห์คนค่อนข้างเยอะเลย เราเอาจักรยานไปจอดในวัดศรีคุณเมืองแล้วก็แวะไหว้พระด้วยค่ะ เราไม่พลาดซื้อของกิน ที่มาเชียงคานแล้วต้องกิน ซึ่งก็คือ กุ้ง ปู หอยเสียบไม้ ข้าวจี่ เมี่ยงคำ ปาท่องโก๋ยัดไส้ไส้สังขยาลุงมุข น้ำลำไยสด กินคนเดียวทั้งหมดนี้ คืออิ่มมากกก ก่อนกลับก็ซื้อหอยนา 50 บาทกลับไปกินตอนดึกอีก คือรักถนนคนเดินมากค่ะ ของกินอร่อยสุดๆ

Day 2

วันที่สองตื่นสายค่ะ พักผ่อนเต็มที่ check out ออกจากบ้านทอฝันตอน 11 โมง เดินมาฝากกระเป๋าที่โรงแรมพูลสวัสดิ์ ซอย 9แล้วไปเดินหาของกิน กะว่าจะไปร้านจุ่มนัวยายพัด แต่ร้านปิดวันอาทิตย์ เลยเดินเข้ามากินที่ร้านสองผัวเมีย ร้านนี้ก็ถือว่าเป็นร้านดังของที่นี่นะคะ ก๋วยเตี๋ยวน้ำซุปอร่อยมากๆเลยค่ะ กาแฟก็รสชาติเข้มข้น

Advertisement

กินเสร็จเดินชิวๆ ไปร้านนวด นวดยองเส้นยายก้อย  ดีใจมากๆเลยค่ะ ตอนที่เราไปไม่มีคนเท่าไร แล้วยายก้อยก็เป็นคนนวดให้เองด้วย คุณยายใจดีมากๆ พูดจาเป็นกันเองและตลก เรานวด 1 ชั่วโมง ราคา 200 enjoy มากๆ ถึงจะเจ็บบ้างไรบ้าง 🤣🤣 เสร็จแล้วกลับไป check in ที่โรงแรมพูลสวัสดิ์

15.30 หิวอีกแล้ว ออกไปหาของกิน คิดๆดูแล้วยังไม่ได้กินข้าวเปียกเส้นกับไข่กะทะ ก็เลยเดินหา เวลานี้ร้านอาหารส่วนใหญ่ จะเปิดอีกทีตอน 1 ทุ่ม ไม่เข้าใจเหมือนกัน จนมาเจอข้าวเปียกเส้นร้านป้าสมใจ เลยได้กินค่ะ รสชาติไม่ต้องพูดถึง ของที่นี่อร่อยทุกอย่างเลยค่ะ คืออยากกินเรื่อยๆ แต่อิ่มก่อน

ใช้เวลากินเกือบชั่วโมง รีบๆเดินไปตรงวัดท่าคก เพื่อจะไปล่องเรือดูพระอาทิตย์ตก เรือที่เรานั่งชื่อว่าเรือกาญจนาทราเวล ซึ่งก็มีอยู่ลำเดียวแหละค่ะที่ล่องเรือดูพระอาทิตย์ 555 ค่าบริการคนละ 100 อาหารจะสั่งหรือไม่สั่งก็ได้ เปิดให้จองที่นั่งตั้งแต่ 16.00 แต่เรือจะล่องจนถึงเวลา 18.30 ค่ะ ฟินๆกันไปเลย 😊

คืนวันอาทิตย์ถนนคนเดินคือคนน้อยมาก ร้านค้าหลายๆร้านก็เริ่มทยอยปิดตอนประมาณ 3 ทุ่ม เราก็เดินชิวๆ คืนนี้กินไอศครีมบาหยา กินปาท่องโก๋ยัดไส้อีกแล้วแต่เปลี่ยนไส้เป็นไส้กล้วย กินดักแด้ กุ้ง หอยเสียบไม้ และช็อปปิ้งเสื้อผ้าให้ตัวเอง และมะพร้าวแก้วกลับไปเป็นของฝาก

Day 3

วันนี้ตั้งใจตื่นแต่เช้ามาตักบาตรข้าวเหนียว ประมาณ 6 โมงกว่าๆที่เดินลง คุณยายแถวนั้นก็เรียกให้ตักบาตร เพราะทางโรงแรมบนถนนคนเดินจะวางชุดตักบาตรไว้อยู่แล้ว พอตักเสร็จคุณยายจะเก็บเงินราคาชุดละ 100 บาท เงินสดหรือแสกนก็ได้

ไหนๆก็ตื่นเช้าแล้วเราเดินออกไปดูวิวริมโขง และไปเล่นกับบัวขาว น้องหมาที่อยู่ประจำริมโขง  เช้านี้อากาศดีมากๆ แต่เป็นวันที่เราต้องกลับแล้ว

เรากลับไปโรงแรม เพื่อนอนต่ออีก 1 ชั่วโมง 🤣  จากนั้นรีบอาบน้ำแต่งตัว เตรียม Check out ตอน 9 โมง แล้วรีบเดินไปเชียงคานซอย 10  เพื่อไปกินจุ่มนัวยายพัด  เรากินจุ่มนัววุ้นเส้น ธรรมดาราคา 40 บาท ซึ่งอร่อยมาก มาเชียงคานแล้วไม่กินไม่ได้ รสชาติจะคล้ายๆ สุกี้ผสมเย็นตาโฟค่ะสำหรับเรา ตอนเดินกลับก็แวะซื้อปาท่องโก๋ อีก 30 บาท

9.50 รถตู้แอร์เอเชียมารับไปสนามบิน ใช้เวลาเดินทางประมาน 1 ชั่วโมง ไปถึงสนามบินเกือบ 11 โมง สนามบินเลยค่อนข้างเล็กค่ะ แต่พี่ๆพนักงานก็สุภาพ   เราจองตั๋วได้ในราคา 1,250 บาท เช็คอิน รับตั๋ว รอเครื่องออก 12.55

…. good bye เลย ….

จบแล้วค่ะสำหรับการรีวิวการไปเชียงคานคนเดียวครั้งแรก 3 วัน 2คืน  โดยส่วนตัวคิดว่าเชียงคานเป็นสถานที่ที่เหมาะสำหรับคนที่อยากลองไปเที่ยวคนเดียว เพราะเดินทางมาไม่ยาก เป็นชุมชนเล็กๆที่อบอุ่น เดินเที่ยวได้ คนเชียงคานก็ใจดี บรรยากาศและผู้คนทำให้เราไม่รู้สึกเหงา และได้พักผ่อนอย่างเต็มที่

ขอบคุณทุกคนที่อ่านมาจนถึงตรงนี้นะคะ หวังว่าอ่านจบแล้ว จะไปเที่ยว ไปเป็นกำลังใจให้เชียงคานกันเยอะๆนะคะ :)

# data[].attributes.attachment_link.title
เชียงคาน 2024 เที่ยวคนเดียว 3 วัน 2 คืน

# data[].attributes.attachment_link.description
Day 0-1วันแรกเลิกงาน รีบไปขึ้นรถหมอชิต VIP Sun Bus รอบ 19.00 รถออกตรงเวลาและถึงเชียงคานตอน 05.22ลุงปัญญาคนขับสกายแลปโทรหาและรอเราอยู่แล้ว คือรู้สึกดีมากลุงใจดีมากๆ (ติดต

# data[].attributes.body
นางสาวมานิตา ภายศรี

รหัสนักสึกษา 66040113108

ชื่อเล่น มาย

อายุ 20 ปี

วันเกิด 14 กันยายน 2547

คณะครุศาสตร์ สาขาวิทยาศาสตร์ทั่วไปและฟิสิกส์

ความสามารถพิเศษ ร้องเพลง

เป้าหมายในชีวิต ทำงาน มีเงิน ไปเที่ยว

ประโยคที่ชอบ Do everything in love